Source: https://pravnapraksa.si/LITE/Kazalo.aspx?Src=zNblVXQY1zSI0YqaH4aXVo6XMfILfOITVb8AXz6+D0XJbOmN6eGxzXQPzLHPEacjvIYB2I7eS6I=
Timestamp: 2020-07-15 07:39:33+00:00
Document Index: 4495210

Matched Legal Cases: ['Sodišče ', 'Sodišče ', 'sodišče ', 'sodišče ', 'sodišče ', 'Sodišče ', 'Sodišče ', 'Sodišče ', 'sodišče ', 'Sodišče ', 'Sodišče ']

Alenka Antloga, 26.3.2020
Alenka Antloga, Pravna praksa, 12/2020Köln-Aktienfonds Deka (KA Deka), nekdanji investicijski sklad s sedežem v Nemčiji, je bil v Nemčiji oproščen plačila davka na dobiček. Imel pa je tudi delnice družb s sedežem na Nizozemskem in je iz tega naslova prejel tudi dividende. Sodišče Evropske unije (SEU) je na predlog nizozemskega vrhovnega sodišča (predložitveno sodišče) v okviru predhodnega odločanja po 267. členu Pogodbe o delovanju Evropske unije (PDEU) podalo razlago 63. člena PDEU v okviru spora med KA Deka in nizozemskim državnim sekretarjem za finance glede vračila davka na dividende, ki ga je KA Deka plačal od dividend delnic v družbah na Nizozemskem v davčnih letih od 2002/2003 do 2007/2008.
Pokojninski dodatek zaradi trajne invalidnosti in načelo enakega obravnavanja
Alenka Antloga, 30.1.2020
Alenka Antloga, Pravna praksa, 4/2020Sodišče Evropske unije (SEU) je na predhodno vprašanje sodišča za socialne zadeve v Španiji odločilo, da je nacionalna ureditev, ki določa, da so do posebnega dodatka k pokojnini zaradi trajne invalidnosti upravičene zgolj matere z najmanj dvema biološkima ali posvojenima otrokoma, ne pa tudi očetje, v nasprotju z Direktivo Sveta z dne 19. decembra 1978 o postopnem izvrševanju načela enakega obravnavanja moških in žensk v zadevah socialne varnosti (Direktiva 79/7/EGS).
Avtonomnost Državnega zbora Republike Slovenije
Alenka Antloga, 21.11.2019
Alenka Antloga, Pravna praksa, 45/2019Avtonomnost parlamenta je samostojno delovanje predstavniškega telesa, ki je po položaju in pristojnostih neodvisno od drugih državnih organov ter drugim državnim organom prirejeno. Je ena izmed ključnih značilnosti sodobnega parlamenta.
Obvestilo potrošniku o višini posojila v tuji valuti po sklenitvi posojilne pogodbe
Alenka Antloga, 22.8.2019
Alenka Antloga, Pravna praksa, 30-31/2019Vrhovno sodišče na Madžarskem (Kúria) razlaga, da posojilna pogodba, ki ne navaja menjalnega tečaja, na podlagi katerega se bo določil dokončen znesek posojila v tuji valuti, ni nična. Madžarsko glavno okrožno sodišče v Budimu (predložitveno sodišče) je SEU postavilo predhodno vprašanje, ali ta razlaga nasprotuje prvemu odstavku 3. člena, drugemu odstavku 4. člena in prvemu odstavku 6. člena Direktive Sveta 93/13/EGS z dne 5. aprila 1993 o nedovoljenih pogojih v potrošniških pogodbah (Direktiva 93/13).
Kršitev pravice do družinskega življenja zaradi nezadostne aktivnosti države pri vzpostavitvi stikov z otroki
Alenka Antloga, 18.7.2019
Alenka Antloga, Pravna praksa, 28-29/2019Pritožnik je zatrjeval kršitev pravic iz 6. in 8. člena EKČP zaradi prekinitve stikov med njim in otroki na podlagi odločitve sodišča. Z materjo otrok M je imel trojčke. Novembra 2002 sta pritožnik in M na centru za socialno delo (center) sklenila dogovor glede stikov, ki naj bi potekali dvakrat tedensko in med počitnicami. Prvostopenjsko sodišče je leta 2003 odločilo o razvezi zakonske zveze in dodelilo otroke v varstvo in vzgojo M.
Upravičenost do družinskih dajatev za družinske člane v drugi državi članici
Alenka Antloga, 7.3.2019
Alenka Antloga, Pravna praksa, 9-10/2019Eugen Bogatu je romunski državljan, ki je od leta 2003 živel na Irskem in bil od 26. maja 2003 do 13. februarja 2009 tam tudi zaposlen. Po izgubi zaposlitve je prejemal denarne dajatve na Irskem. Dne 27. januarja 2009 pa je na Irskem zaprosil za družinske dajatve za dva otroka, ki sta prebivala v Romuniji. Temu zahtevku je minister ugodil, vendar družinskih dajatev za obdobje od 1. aprila 2010 do 31. januarja 2013 ni odobril z obrazložitvijo, da pritožnik v tem obdobju ni več opravljal dejavnosti zaposlene osebe na Irskem, prav tako pa v tem obdobju ni prejemal dajatev, za katere se plačujejo prispevki.
Odgovornost države za preiskavo vzroka smrti pri hospitalizaciji brez privolitve
Alenka Antloga, 21.2.2019
Alenka Antloga, Pravna praksa, 8/2019Senat Evropskega sodišča za človekove pravice (ESČP) je v primeru pritožnice Frančiške Štefančič, ki je zatrjevala, da je Slovenija odgovorna za smrt njenega sina zaradi ravnanja policije in medicinskega osebja pri hospitalizaciji brez privolitve, odločil, da je prišlo do kršitve 2. člena Evropske konvencije za človekove pravice (EKČP).
Madžarska zakonodaja glede potrošniških posojil v tuji valuti ne krši pravic finančnih institucij
Alenka Antloga, 7.2.2019
Alenka Antloga, Pravna praksa, 5-6/2019Senat Evropskega sodišča za človekove pravice (ESČP) je v primeru petih finančnih institucij s sedežem v Budimpešti, ki so zatrjevale kršitev prvega odstavka 6. člena Evropske konvencije za človekove pravice (EKČP) in 1. člena Protokola k tej konvenciji (P1-1), odločil, da je zadeva zaradi očitne neutemeljenosti nesprejemljiva za obravnavo.
Zavrnitev vstopa v schengensko območje in dovoljenje za prebivanje v drugi državi članici schengenskega območja
Alenka Antloga, 13.12.2018
Alenka Antloga, Pravna praksa, 48/2018E je nigerijski državljan, ki je leta 2013 storil kazniva dejanja, povezana z mamili na Finskem, kjer je bil 24. januarja 2014 obsojen na enotno kazen petih let zapora. Zaporno kazen je začel prestajati na Finskem. Nacionalni urad za priseljevanje na Finskem pa je 21. januarja 2015 izdal odločbo o vrnitvi E-ja v državo njegovega izvora Nigerijo in o prepovedi vstopa na celotno ozemlje schengenskega območja, saj naj bi predstavljal nevarnost za javni red in varnost. Ker je imel E do 11. februarja 2018 dovoljenje za prebivanje v Španiji, kjer je z družino prebival 14 let, je Finsko prosil za vrnitev v Španijo.
Varstvo potrošnika pri kreditnih pogodbah v tuji valuti
Alenka Antloga, 15.11.2018
Alenka Antloga, Pravna praksa, 44/2018Kreditojemalca Teréz Ilyés in Emil Kissu sta 15. februarja 2008 z banko ELLA Első Lakáshitel Kereskedelmi Bank Zrt sklenila kreditno pogodbo v švicarskih frankih (CHF) po obrestni meri 1,9 odstotka. Ta kredit, ki je bil zavarovan s hipoteko, je bil 1. novembra 2016 odstopljen banki OTP Bank Nyrt in nato družbi OTP Faktoring Követeléskezelő Zrt. Kredit je bil izplačan in se je vračal v madžarskih forintih (HUF).
Zavrnitev izvršitve evropskega naloga za prijetje
Alenka Antloga, 27.9.2018
Alenka Antloga, Pravna praksa, 36-37/2018Sodišče EU (SEU) je na zahtevo Višjega deželnega sodišča za civilne in kazenske zadeve v Nemčiji v Bremnu (predložitveno sodišče) odločalo o razlogih za morebitno zavrnitev izvršitve evropskega naloga za prijetje (ENP) oziroma o tem, kako razlagati tretji odstavek 1. člena, prvi in peti odstavek 6. člena Okvirnega sklepa sveta z dne 13. junija 2002 o evropskem nalogu za prijetje in postopkih predaje med državami članicami (Okvirni sklep 2002/584/PNZ), kot je bil spremenjen z Okvirnim sklepom Sveta 2009/299/PNZ z dne 26. februarja 2009.
Alenka Antloga, 23.8.2018
Varstvo človekovih pravic, Delovna razmerja
Alenka Antloga, Pravna praksa, 30-31/2018Sodišče EU je odločilo, da lahko država članica na podlagi točke (c) prvega odstavka 64. člena Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (Uredba št. 883/2004) sprejme ukrep v nacionalni zakonodaji in načeloma zavrne podaljšanje obdobja izplačevanja nadomestila za brezposelnost v tujino po izteku treh mesecev, razen če pristojni organ države članice ugotovi, da mu posebne okoliščine konkretnega primera (kot je obstoj možnosti zaposlitve delavca) dovoljujejo, da takšni vlogi ugodi.
Mirovanje dodatka za trajno in popolno nezmožnost ob pridobitvi starostne pokojnine iz druge države članice
Alenka Antloga, 19.7.2018
Alenka Antloga, Pravna praksa, 28-29/2018Pritožnik José Blanco Marqués je bil rojen 3. februarja 1943 in je bil v Španiji upravičen do pokojnine zaradi trajne in popolne nezmožnosti za opravljanje poklica električarja v rudniku, ki je nastala zaradi nepoklicne bolezni. Pri določitvi višine pokojnine so bili upoštevani prispevki, plačani v Španiji. Na dan začetka učinkovanja odločbe, s katero je bila pritožniku ta pravica priznana dne 13. januarja 1998, je bil pritožnik starejši od 55 let, zato mu je bil odobren 20-odstotni dodatek k pokojnini. Ko je dopolnil 65 let, je iz sistema socialne varnosti v Švici pridobil pravico do starostne pokojnine od 1. marca 2008. Pri določitvi višine te pokojnine so bili upoštevani prispevki, ki jih je plačal v ta sistem.
Ugotavljanje spolne usmerjenosti kot razloga za preganjanje na podlagi izvedenskega mnenja
Alenka Antloga, 12.7.2018
Alenka Antloga, Pravna praksa, 27/2018Sodišče Evropske unije (SEU) je na zahtevo upravnega in delovnega sodišča v Szegedu na Madžarskem (predložitveno sodišče) za sprejem predhodne odločbe odločilo, da se 4. člen Direktive 2011/95/EU razlaga tako, da ne nasprotuje uporabi izvedenskega mnenja za presojo ugotavljanja istospolne usmerjenosti, če se takšno mnenje izdela v skladu s temeljnimi pravicami iz Listine Evropske unije o temeljnih pravicah (LTP) in upravni organ ali sodišče ne utemelji svoje odločitve zgolj na ugotovitvah iz izvedenskega mnenja in ni vezano na ugotovitve iz tega mnenja.
Učinkovito sodno varstvo tudi brez (ponovnega) zaslišanja prosilca za mednarodno zaščito
Alenka Antloga, 10.5.2018
Alenka Antloga, Pravna praksa, 18/2018Sodišče Evropske unije (SEU) je na zahtevo Tribunale di Milano (predložitveno sodišče) na vprašanje za predhodno odločanje odgovorilo, da je skladno z Direktivo 2013/32/EU Evropskega parlamenta in Sveta z dne 26. junija 2013 o skupnih postopkih za priznanje ali odvzem mednarodne zaščite (Direktiva 2013/32/EU) v povezavi s 47. členom Listine Evropske unije o temeljnih pravicah (LTP), da se pod določenimi pogoji tudi brez obravnave oziroma zaslišanja prosilca za mednarodno zaščito v sodnem postopku pravno sredstvo zoper zavrnitev prošnje zavrže ali zavrne, če:
Plačilo prispevkov zaposlenih v institucijah EU za financiranje sistema socialne varnosti nacionalne države članice nasprotuje pravu EU
Alenka Antloga, 29.3.2018
Alenka Antloga, Pravna praksa, 12-13/2018Sodišče Evropske unije (EU) je na predhodno vprašanje pritožbenega upravnega sodišča v Franciji (predložitveno sodišče) odločilo, da 14. člen Protokola št. 7 o privilegijih in imunitetah EU (Protokol št. 7) in Uredba Sveta (EGS, Euratom, ESPJ) št. 259/68 z dne 29. februarja 1968 o določitvi Kadrovskih predpisov za uradnike in Pogojev za zaposlitev drugih uslužbencev Evropskih skupnosti ter posebnih ukrepov, ki se začasno uporabljajo za uradnike Komisije (Uredba št. 259/68), nasprotujeta nacionalni zakonodaji države članice, če ta določa, da se od dohodkov od premoženja (nepremičnin), ki jih v nacionalni državi članici prejme zavezanec, ki je zaposlen kot uradnik EU in ki ima v nacionalni državi tudi svoj davčni domicil, terjajo še socialni prispevki in dajatve po pravu njegove nacionalne države, ki so namenjeni financiranju sistema socialne varnosti te države.
2020(6) 2019(10) 2018(12) 2017(8)
2016(5) 2015(2)
1. DRŽAVNA UREDITEV REPUBLIKE SLOVENIJE 2. PRAVNA PODROČJA 3. JAVNE FINANCE 5. GOSPODARSKE DEJAVNOSTI 9. DELOVNO PRAVO, ZDRAVSTVO, SOCIALNO VARSTVO 10. MEDNARODNO PRAVO
Antloga Alenka